అమన్ అరోరా

అమన్ అరోరా పంజాబ్ రాష్ట్రానికి చెందిన రాజకీయ నాయకుడు. ఆయన సునం శాసనసభ నియోజకవర్గం నుండి రెండుసార్లు ఎమ్మెల్యేగా గెలిచి 2022 జూలై 4న భగవంత్ మాన్ మంత్రివర్గంలో ఐ & పీఆర్, పునరుత్పాదక శక్తి, పట్టణాభివృద్ధి శాఖల మంత్రిగా బాధ్యతలు చేపట్టాడు.
రాజకీయ జీవితం
అమన్ అరోరా తన తండ్రి మాజీ మంత్రి భగవాన్ దాస్ అరోరా అడుగుజాడల్లో రాజకీయాల్లోకి అడుగుపెట్టి 2007, 2012లో జరిగిన పంజాబ్ శాసనసభ ఎన్నికల్లో కాంగ్రెస్ పార్టీ తరపున పోటీ చేసి ఓడిపోయాడు. ఆయన అనంతరం 2016లో ఆమ్ ఆద్మీ పార్టీలో చేరి 2017లో జరిగిన అసెంబ్లీ ఎన్నికల్లో సునం అసెంబ్లీ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. అమన్ అరోరా 2022లో జరిగిన అసెంబ్లీ ఎన్నికల్లో వరుసగా రెండోసారి గెలిచి భగవంత్ మాన్ మంత్రివర్గంలో పట్టణాభివృద్ధి, ఐ & పీఆర్, పునరుత్పాదక శక్తి శాఖల మంత్రిగా బాధ్యతలు చేపట్టాడు.

మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:1974 జననాలు
వర్గం:పంజాబ్ రాజకీయ నాయకులు